kardosdrur/scandi-wiki huggingface dataset:
Luis Brunetto

Luis Antonio Brunetto (født 27. oktober 1901, død 7. maj 1968) var en argentinsk atlet som deltog i de olympiske lege 1924 i Paris. 
 
Brunetto vandt en sølvmedalje i atletik under OL 1924 i Paris. Han kom på en andenplads i konkurrencen i trespring efter Nick Winter fra Australien.

Bibliografí 
 Bruno A. González García, "Pionero entre los criollos", El deporte hace historia, 13 september 2007.

Eksterne henvisninger 
 http://www.deportes.gov.ar/Paginas/JuegosOlimpicosMedallasArgentinas.php?Link=Olimpicos 
 

Trespringere fra Argentina
Nave Espacial de Varginha

Nave Espacial de Varginha er et vandtårn opført i 2001 i Varginha. Tårnet er 20 meter højt og dets vandtank har form som en flyvende tallerken. Nave Espacial de Varginha er til minde om en formodet ufolanding den 20. januar 1996 i Varghina kendt som Varginha-hændelsen.

Eksterne henvisninger 
 http://www1.folha.uol.com.br/folha/turismo/noticias/ult338u5319.shtml
 http://www.copasa.com.br/cgi/cgilua.exe/sys/start.htm?infoid=448&sid=129 

Vandtårne
Bygninger, konstruktioner og anlæg i Brasilien
Ayrum

Ayrum (armensk:Այրում) er en by i provinsen Tavush i Armenien. Navnet på byen hentyder til at der tidligere var Ayrums i området.

Eksterne henvisninger 
 http://gnswww.nga.mil/geonames/Gazetteer/Search/Results.jsp?Feature__Unique_Feature_ID=32FA881E72CC3774E0440003BA962ED3&Diacritics=Yes&reload=1
 Rapport om folketællingen i Armenien i 2001 på armensk

Byer i Armenien
Louis Delaunoij

Louis Albert Armand Etienne Delaunoij (født 3. marts 1879 i Amsterdam, død 29. oktober 1947) var en nederlandsk fægter, som deltog i de olympiske lege 1920 i Antwerpen.

Delaunoij deltog ved OL 1920 i to konkurrencer. I kårde stillede han op individuelt og blev med tre sejre en delt nummer syv i indledende runde, hvilket ikke var nok til at gå videre i konkurrencen. Derudover stillede han op i holdkonkurrrencen i sabel, hvor alle mødte alle, og hollænderne vandt fem af deres syv kampe, hvilket var nok til en tredjeplads og bronzemedaljer.

Referencer 

Fægtere fra Nederlandene
Personer fra Amsterdam
Deltagere for Holland ved sommer-OL 1920
Olympiske bronzemedaljevindere fra Holland
Poldertoren

Poldertoren er et vandtårn i den nederlandske by Emmeloords centrum. Det nederlandske navn Poldertoren kan oversættes til "kogtårn". Det 65 meter høje tårn blev opført i 1959 og har et stort klokkespil. Tårnet anvendes ikke længere som vandtårn. Ejeren af tårnet var vandselskabet, Vitens, men siden 2005 ejes det af kommunen Noordoostpolder.

En kopi af tårnet står i Mizumaki, Japan.

Detaljer 
Tårnet måler 65,3 meter i højden og har en vindfløj øverst i en højde af 70,5 m. Besøgende kan bestige de 243 trappetrin op til en højde af 43,4 m. Poldertoren har en diameter på 13,4 meter. Vandtanken har kapacitet til 1.850 m3. Byggematerialer til tårnet inkluderer 1.220 m3 beton, 185 tons stål, 600.000 mursten, 624 tons cement og 7.200 nedløbsrør.

Arkitekter 
 J.W.H.C. Pot (Architectenbureau Pot en Pot-Keegstra) (1955–1959)
 H. van Gent (1950–1959)

Referencer

Eksterne henvisninger 

 Poldertoren.nl 
 Emmeloord.info

Vandtårne i Nederlandene
Flevoland
Henri Wijnoldy-Daniëls

Henri Jacob Marie Wijnoldy-Daniëls (født 26. november 1889 i Sliedrecht, død 20. august 1932 i Cabourg) var en nederlandsk fægter, som deltog i de olympiske lege i 1920'erne.

Wijnoldy-Daniëls' første OL var 1920 i Antwerpen, hvor han stillede op i kårde og sabel. I kårde individuelt vandt han i indledende pulje fire dyster, hvilket bragte ham i kvartfinalen. Her vandt han igen fire dyster, men blev nummer syv, hvorved han var færdig i konkurrencen. I holdkonkurrencen blev det med sejre over Danmark og Sverige samt nederlag til Italien, Portugal og Belgien til en fjerdeplads i indledende pulje, hvilket ikke var nok til at kvalificere til finalen; holdets placering blev dermed en delt syvendeplads. I sabel blev han individuelt også nummer fire i sin indledende pulje, hvorpå han vandt sin semifinale; i finalen måtte han dog nøjes med fire sejre ud af elleve mulige, og han endte dermed på niendepladsen. I sabel kæmpede alle mod alle. Hollænderne tabte til Italien og Frankrig, men vandt over Belgien, Storbritannien, Danmark og Tjekkoslovakiet og dermed sikrede sig en bronzemedalje.

Ved legene fire år senere i Paris stillede Wijnoldy-Daniëls kun op i holdkonkurrencer, og i fleuret tabte Holland til Argentina og USA i indledende pulje og var dermed ude af konkurrencen. I kårde gik det lidt bedre, idet hollænderne blev nummer to i indledende pulje efter sejre over Portugal og Uruguay samt nederlag til Danmark. Kvartfinalen blev herefter endestationen, da det blev til nederlag til Frankrig og Italien. I sabelkonkurrencen gik Holland efter sejr i indledende pulje og en andenplads i kvartfinalen og semifinalen i finalen. For tredje OL i træk (anden gang med Wijnoldy-Daniëls) lykkedes det holdet at erobre bronze efter nederlag til Frankrig (7-9) og Ungarn (2-14) samt sejr over Tjekkoslovakiet (9-7).

Wijnoldy-Daniëls deltog i sit sidste OL i 1928 i Amsterdam. Han var med i holdkonkurrencen i kårde, hvor hollænderne blev nummer to i indledende pulje og i kvartfinalen, inden holdet i semifinalen blev nummer fire og sidst, hvilket gav en delt femteplads ligesom de tre øvrige hold, der ikke gik i finalen. Hans stillede desuden op i sabel både individuelt og på hold. Individuelt blev han med en enkelt sejr sidst i sin indledende pulje og gik dermed ikke videre i konkurrencen. I holdkonkurrencen vandt hollænderne deres indledende pulje og blev nummer tre i semifinalen, hvorved det blev til en samlet femteplads i disciplinen.

Henri Wijnoldy-Daniëls' bedste VM-resultater var individuel bronze i kårde ved VM i 1921 i Paris samt holdbronze i sabel ved VM i 1923 i Haag.

Referencer

Fægtere fra Nederlandene
Deltagere for Holland ved sommer-OL 1920
Deltagere for Holland ved sommer-OL 1924
Deltagere for Holland ved sommer-OL 1928
Olympiske bronzemedaljevindere fra Holland
Salomon Zeldenrust

Salomon Zeldenrust (født 17. februar 1884 i Amsterdam, død 20. juli 1958) var en nederlandsk fægter, som deltog i de olympiske lege 1920 i Antwerpen.

Zeldenrust stillede op i fem konkurrencer ved OL i 1920. I den individuelle fleuretkonkurrence blev han nummer tre i sin indledende pulje, hvilket ikke var nok til at kvalificere ham videre i konkurrencen. I holdkonkurrencen med samme våben tabte Holland sine to kampe i indledende runde og gik dermed ikke videre til finalen, men endte på en samlet delt sjetteplads. I den individuelle kårdekonkurrence vandt Zeldenrust tre opgør i den indledende runde, hvilket heller ikke var nok til at gå videre. I holdkonkurrencen i kårde vandt hollænderne blot to af deres fem kampe i indledende runde, hvilket heller ikke var nok til videre deltagelse. Endelig stillede han op i holdkampen i sabel, og her kæmpede alle mod alle. Hollænderne tabte til Italien og Frankrig, men vandt over Belgien, Storbritannien, Danmark og Tjekkoslovakiet, hvorved de sikrede sig bronzemedaljer.

Kilder 

Personer fra Amsterdam
Fægtere fra Nederlandene
Deltagere for Holland ved sommer-OL 1920
Olympiske bronzemedaljevindere fra Holland
EHF's koefficientrangliste

EHF's koefficientrangliste er en rangliste for klubhold, der er udarbejdet af det europæiske håndboldforbund, European Handball Federation. Ranglisten er et resultat af de forskellige nationers klubholds resultater de seneste tre sæsoner i de fire europæiske klubturneringer, EHF Champions League (CL), EHF Cup (EC), Cup Winners' Cup (CWC) og Challenge Cup (ChC). De fleste lande har fem (hos herrerne fra 2012/13: fire) hold med i de forskellige europæiske klubturneringer, men der er forskel på, hvilke turneringer et lands klubhold kan deltage i og, hvilken runde, de indtræder i. Hvis et land har flere hold med i samme turnering, indtræder de typisk i forskellige runder i samme turnering. F.eks. indtræder det ene af de to hold i damernes Champions League direkte i hovedturneringen, mens det andet indtræder i kvalifikationen,

Koefficienter

2011/12 
Herunder vises top 10 på ranglisten for 2011/12

2012/13 
Herunder vises top 10 på ranglisten for 2012/13. Hos mændene står EC for European Cup, mens det hos damerne står for EHF Cup. De øvrige forkortelser er som nævnt øverst.

2013/14 
Herunder vises top 10 på ranglisten for 2013/14. Hos mændene står EC for European Cup, mens det hos damerne står for EHF Cup. De øvrige forkortelser er som nævnt øverst.

2014/15 
Herunder vises top 10 på ranglisten for 2014/15. Hos mændene står EC for European Cup, mens det hos damerne står for EHF Cup. De øvrige forkortelser er som nævnt øverst.

Eksterne henvisninger 

 Champions League-seedning, herrer, 2011/12  
 Champions League-seedning, damer, 2011/12  

Håndbold
Wietmarschen

Wietmarschener en kommune (Einheitsgemeinde) i Landkreis Grafschaft Bentheim i den tyske delstat Niedersachsen.

Geografi 
Wietmarschen ligger omkring 13 km vest for Lingen, og 10 km nordøst for Nordhorn. Det højeste punkt i kommunen er Rupingberg i Lohne på 50 moh. hvorpå der står et udsigtstårn.

Inddeling 
Den er inddelt i Wietmarschen, Füchtenfeld, Schwartenpohl, Lohnerbruch, Nordlohne og Lohne hvor Lohne er den største, og hjemsted for rådhuset, selv om Wietmarschen , der er næststørst, lægger navn til kommunen.

Eksterne kilder/henvisninger 

 Kommunens website
Tour de France 1988

Tour de France 1988 var den 75. udgave af Tour de France og foregik fra 4. til 24. juli 1988.

Samlede resultat

Etaperne 

1988
Cykelløb i 1988
Dan Evensen

Dan Tore Viking Evensen (født 1. juni 1974 i Arendal) er en norsk MMA kampsportsudøver i vægtklassen sværvægt.

Biografi 

Han kommer oprindeligt fra Saltrød men flyttede i sidste ende til Nedenes. Han var lovende indenfor hammerkast, og har været med i klubberne IL Sørfjell og Øyestad IF. Som 16-åring havde han en personlig rekord på 52,50 meter. Han udøvede også boksning og amerikansk fodbold, og spillede på Arendal Wildcats i 5 år som linemand. Han blev også udtaget til norges landshold i amerikansk fodbold. Han er også norgemester i Judo, på judoholdet Konnerud Idrettslag. Han gik på University of Texas i El Paso Texas, USA i en periode i 1990'erne og kastede en hammer over 60 meter, og havde som mål at deltage under Sommer-OL 2000. Han trænede der sammen med Leif Olve Dolonen Larsen. Efter at han kom hjem til Norge igen meldte han sig ind i forsvaret og tok førstegangstjenesten.

Personlige liv 
Han er uddannet maskinist og arbejdede som 2. maskinist på et skib udenfor Brasilien før han solgte alt og rejste til USA for anden gang, denne gang for at udøve kampsport. Han er gift med Brenna Dee Fortkamp-Evensen fra Nebraska, som han traf mens han arbejdede som maskinist på SS Norway. Han har en søn i Arendal.

Kampsport 
I USA praktiserede han kampsport indenfor forskellige grene, og endte oppe i MMA hvor han blandt andet tidligere konkurrerede i Ultimate Fighting Championship (UFC), med 11 vunde og 4 tabte kampe (2009). Han blev frigjort fra sin kontrakt UFC efter to tabte kampe. Han har titlen Gladiator Challenge Heavyweight Champion, har brunt bælte i Kickboxing og lilla bælte i brasiliansk Jiu-jitsu. Han er arbejder for tiden for NCFC Fight Management. han bor i dag i Las Vegas. Han gik tidligere under tilnavnet Dangerous Dan, men skiftede senere navn til Viking.

MMA-meritter 
Den første nordmand som har deltaget i verdens største MMA-turnering (UFC).
Gladiator Challenge Heavyweight Champion

Eksterne henvisninger 
Verdens Gang – Yrke: Slosskjempe 6. januar 2003 
Agderposten – Skal slåss om 350.000 kroner 3. februar 2003  
Agderposten – Bokseringenes herre 26. marts 2003   
Agderposten – Se fighteren i ringen 10. december 2007  
Profil på MMA  
Billedgalleri

Kilder 

Boksere fra Norge
Kickboksere
MMA-udøvere fra Norge
Amerikansk fodbold-spillere fra Norge
Hammerkastere fra Norge
Superkritisk væske

En superkritisk væske er et stof, der befinder sig under så højt tryk og temperatur, at grænsen mellem væske- og gasfase er ikke-eksisterende. Trykket og temperaturen, ved hvilke et stof begynder at opføre sig superkritisk, kaldes hhv. det kritiske tryk, pc, og den kritiske temperatur, Tc. Tilsammen udgør disse det kritiske punkt. Superkritiske væsker har den unikke egenskab, at de kan diffundere gennem faste stoffer ligesom en gas, men samtidig opløse stoffer ligesom en væske.

Superkritisk kuldioxid er et vigtigt eksempel på en superkritisk væske. For superkritisk kuldioxid er Tc = 31 °C og pc = 72 bar. Dets opløsningsevne og selektivitet kan varieres drastisk ved små ændringer af tryk og temperatur og ved tilsætning af små mængder af et hjælpestof, f.eks. propan. Fra den stofblanding, der skal adskilles, ekstraheres først alle opløselige bestanddele fuldstændig, hvorefter man ved ændring af temperaturen kan få udskilt en af blandingens komponenter.

Brug i kraftværker 
I termiske dampbaserede kraftværker skelnes der mellem dampsystemer, som er subkritiske, superkritiske og ultra-superkritiske. Ifølge virksomheden, Ørsted er super- og ultra-superkritiske dampsystemer "kun anvendelig på nye enheder med en effekt på ≥ 600 MWth, som drives > 4 000 t/år. Finder ikke anvendelse, når enhedens formål er at producere lave damptemperaturer og/eller tryk i procesindustrier. Er ikke anvendelige for gasturbiner og motorer, der producerer damp i CHP- mode. For enheder, der fyrer med biomasse, kan anvendeligheden være begrænset som følge af højtemperaturkorrosion i forbindelse med visse biomasser

Som tommelfingerregel gælder det, at jo højere tryk og temperatur et dampsystem kører med, desto mere af dampens energi kan værket dampturbiner omdanne til elektrisk energi ved at drive en generator. Følgende forhold gør sig gældende for de forsk. typer dampsystemer:

Subkritiske 
Dampsystemer der ikke opvarmer og tryksætter dampen højt nok til at opnå superkritisk tilstand.Iflg. Ørsted A/S og The Center for American Progress er subkritiske dampsystemer defineret ved et damptryk på under 220 bar og 374 °C.

Superkritiske 
Iflg. Ørsted A/S og The Center for American Progress er superkritiske dampsystemer defineret som systemer, hvor damptrykket (herunder dampgenopvarmningssystemer) kan komme op over 220,6 bar og temperaturerne over 374 °C.

Ultra-superkritiske 
Iflg. Ørsted A/S hvor damptrykket (herunder dampgenopvarmningssystemer) kan komme over 250- 300 bar og temperaturer over 580-600 °C.

Referencer 

Fysisk kemi
Termodynamik
Stoffaser
Tour de France 1987

Tour de France 1987 var den 74. udgave af Tour de France og foregik fra 1. til 26. juli 1987.

Samlede resultat

Etaperne 

1987
Cykelløb i 1987
Bever

Bever er en flod der løber i den tyske delstat Nordrhein-Westfalen   og en biflod til Ems fra højre med en længde på 39,5 km, hvoraf de  12,1 km er kildebækken  Süßbach. Floden har sit udspring i Teutoburger Wald og løber gennem den nordlige del af Nordrhein-Westfalen før den munder ud i Ems nær Telgte (Westbevern). En anden by langs Bever er for øvrigt Ostbevern.

Floder i Nordrhein-Westfalen
Tour de France 1997

Tour de France 1997  blev arrangeret fra 5. til 27. juli 1997. Jan Ullrich vandt løbet samlet foran Richard Virenque og Marco Pantani. Ullrich var bare 23 år og vandt derfor også ungdomskonkurrencen. Erik Zabel vandt tre etaper og forsvarede den grønne trøje fra året før, og Richard Virenque vandt bjergtrøjen for fjerde år i træk.

Samlede resultat

Etaperne 

1997
Cykelløb i 1997
Anna Karenina (film fra 1915)

Anna Karenina er en amerikansk dramastumfilm i sort-hvid fra 1915 instrueret af J. Gordon Edwards med Betty Nansen. Filmen anses som tabt. Det var den første amerikanske filmatisering af romanen af Lev Tolstoj.

Medvirkende 
 Betty Nansen – Anna Karenina
 Edward José – Baron Alexis Karenin
 Richard Thornton – Prins Vronsky
 Stella Hammerstein
 Mabel Allen

Referencer

Eksterne henvisninger 
 

Amerikanske film fra 1915
Dramafilm fra USA
Film baseret på bøger
Sort-hvide film fra USA
Stumfilm fra USA
The Arab (film fra 1915)

The Arab er en amerikansk eventyrstumfilm i sort-hivd fra 1915 instrueret af Cecil B. DeMille. En del af filmen kan ses på Gosfilmfondens film arkiv

Medvirkende 
 Edgar Selwyn – Jamil
 Horace B. Carpenter – Sheiken
 Milton Brown – Abdullah
 William Elmer – Meshur
 Sydney Deane – Dr. Hilbert
 Gertrude Robinson – Mary Hilbert
 J. Parks Jones – Ibrahim
 Theodore Roberts – Tyrkisk guvernør
 Raymond Hatton
 Irvin S. Cobb – Amerikansk turist

Kilder

Eksterne henvisninger 
Filmen på allmovie.com 
 

Amerikanske film fra 1915
Eventyrfilm fra USA
Film i sort-hvid
Stumfilm fra USA
Check

En check er en skriftlig ubetinget anvisning til en bank ("trassatbanken") om at udbetale en angiven sum penge til en person. Beløbet som udbetales trækkes på udstederens ("trassentens") konto eller kreditter i trassatbanken.

Checks blev indført i år 1857. Checks var meget udbredt i erhvervsliv og i husholdingerne op til midten af 1990'erne. Udvikling af mulighederne for elektroniske pengeoverførsler har imidlertid betydet, at brugen af checks i dag er marginal. I Danmark har det siden 1. januar 2017 alene været muligt at hæve en check i trassatbanken, hvilket i realiteten indebærer at checksystemet i Danmark er afviklet.

Historisk 
Brugen af check fremkom navnlig, hvor det var skik, at de handlende ikke opbevarede deres kassebeholdninger, men deponerede dem hos banker, bankierer eller andre, der særlig gav sig af med pengeforretninger, for at disponere over dem, efterhånden som de skulle yde betalinger. Som ældre former kan således fremhæves de hollandske kassierbriefjes, anvisninger, som hollandske købmænd allerede i det 16. århundrede udstedte på de såkaldte kassiers, hos hvilke de deponerede deres penge, og dernæst også anvisninger udstedte på de gamle girobanker i Italien og andre lande. I nyere tid var brugen af check almindelig overalt indtil ca. midten af 1990'erne, ikke blot inden for handelsstanden, men også i stort omfang af private. Brugen deraf var særlig blevet fremhjulpet ved udviklingen af clearinghouses, i hvilke de forskellige bankhuse gensidig udvekslede de fordringer, som de i dagens løb fik på hverandre, fordringer, som i særlig grad opstod derved, at checks, udstedte på én bank, indleveredes i en anden.

Referencer 

 Checkloven, backup på Retsinformation

Handel
Betalingssystemer
Are You a Mason? (film fra 1915)

Are You a Mason? er en amerikansk komediestumfilm fra 1915 i sort-hivd, instrueret af Thomas N. Heffron.

Medvirkende 
 John Barrymore som Frank Perry  
Helen Freeman som Helen Perry    
Charles Dixon som Amos Bloodgood    
 Harold Lockwood som Bob Trevors
 W. Dickinson som George Fisher 
Dodson Mitchell som Detektiv Ketchum 
 Alfred Hickman som Billy
 Ida Waterman
 Charles Butler 
 Jean Acker 
 Lorraine Huling a
 Kitty Baldwin

Eksterne henvisninger 
 

Amerikanske film fra 1915
Komediefilm fra USA
Sort-hvide film fra USA
Stumfilm fra USA
Kortfilm fra USA
Bronzeblad

Bronzeblad (Rodgersia) er en slægt med 5-6 arter, der er udbredt i det østlige Himalaya og i Kina. Det er store, flerårige urter med krybende, forgrenede og skælklædte jordstængler. Bladene udgår alle fra jordstænglen, og de er langstilkede og fjernervede til håndsnitdelte med tandet rand. Blomsterne er samlet i skærmagtige småstande, der tilsammen danner en endestillet top på et særligt skud. De enkelte blomster er regelmæssige og 5-tallige medhvide eller rosafarvede bægerblade. Derimod mangler kronbladene helt eller der findes et enkelt, to eller fem af dem. Frugterne er kapsler med mange frø.

 Kastanjebladet bronzeblad (Rodgersia aesculifolia)
 Finnet bronzeblad (Rodgersia pinnata)
 Stilket bronzeblad (Rodgersia podophylla)
 Hyldebladet bronzeblad (Rodgersia sambucifolia)

 Rodgersia nepalensis
 Rodgersia prillieuxii
 Rodgersia x purdomii

Bemærk, at Parasolblad nu henregnes til Parasolblad-slægten under navnet Astilboides tabularis.

Stenbræk-familien
Hus (flertydig)

Hus har flere betydninger:
 Hus – en boligform.
 Hus (halvleder) - en metal, plast, glas eller keramik indkapsling, som indeholder en eller flere diskrete halvlederkomponenter eller integrerede kredsløb
 Hæmolytisk-uræmisk syndrom
 Jan Hus
 Huse (dokumentarfilm) – dansk dokumentarfilm fra 1967 af Helge Ernst
As It Happened

As It Happened er en amerikansk dramastumfilm fra 1915 i sort-hvid med Harry Carey.

Medvirkende 
 Harry Carey
 Claire McDowell
 L. M. Wells – Louis Wells

Eksterne henvisninger 
 

Amerikanske film fra 1915
Dramafilm fra USA
Sort-hvide film fra USA
Stumfilm fra USA
Gøgsigs Pakhus

Gøgsigs Pakhus er et kulturhus i byen Sindal i Vendsyssel. Bygningen er et købmandspakhus opført omkring århundredskiftet som en del af Sindal Købmandshandel.

Kulturhuset bruges primært til kunstudstillinger og ejes af "Den selvejende Institution Gøgsigs Pakhus". Fra 1986 til 2009 rummede bygningen rummet den årlige "Pakhusudstilling", hvor lokale, anerkendte kunstnere og gæsteudstillere udstillede malerier, skulpturer mm. 

I dag bruges bygningen stadig til kunstudstillinger i sommerhalvåret, hvor det er muligt at leje sig ind i udstillingslokalerne.

Kilder

Eksterne henvisninger 
 Gøgsigs Pakhus hjemmeside

Kulturcentre i Danmark
Sindal
Sasha Renate Bermann

Sasha Renate Bermann (født 12. august 1986) er en dansk ungdomspolitiker. Hun blev i februar 2011 valgt til landsformand for Liberal Alliances Ungdom og var desuden medlem af Liberal Alliances hovedbestyrelse. 

Bermann studerer cand.ling.merc. på Copenhagen Business School, og arbejder i den borgerlige-liberale tænketank CEPOS som studentermedhjælper.

Noter 

Politikere fra Liberal Alliance
Liberal Alliances Ungdom
Alumni fra Copenhagen Business School
The Assayer of Lone Gap

The Assayer of Lone Gap er en amerikansk kortstumfilm i sort-hvid fra 1915 instrueret af B. Reeves Eason.

Medvirkende
 Perry Banks
 Louise Lester
 Jack Richardson
 Vivian Rich
 Walter Spencer

Eksterne henvisninger 
 

Amerikanske film fra 1915
Film i sort-hvid
Stumfilm fra USA
Kortfilm fra USA
A4 (Polen)

A4 er en motorvej i Polen, der løber fra vest til øst gennem det sydlige Polen (langs Sudeterne og Karpaterne). Den går fra den polsk-tyske grænse ved Zgorzelec (ved den tyske A4) til den polsk-ukrainske grænse ved Korczowa ved den ukrainske M10.

Veje i Polen
Orsa Finnmark

Orsa Finnmark er et område i det nordøstlige Dalarna, som gennemkrydses af europavej E45 og Inlandsbanan. Som så mange andre finnmarker kendetegnes området på sin perifere beliggenhed i forhold til større bebyggelser, der som sådan savnes i selve området.Tandsjöborg, Hamra og Håven er sådanne tre byer. Ved Hamra ligger Hamra Nationalpark. Den første og dermed ældste bebyggelse i Orsa Finnmark er Björkberg (Lehtomäki) fra 1618. I Orsa finnmark ligger Tackåsen, hvor det svenske bjørneforskningsprojekt har sit hovedkvarter.

Orsa Finnmark er delt mellem kommunerne Orsa, Rättvik og Ljusdal. Dette fører blandt andet til, at børn, som bor relativt tæt på hinanden, men på hver side af en kommunegrænse, tvinges til at gå i forskellige skoler, ofte adskillige mil fra hinanden. Orsa Finnmarkskommitéen oprettedes i slutningen af 1980'erne af Tommy Lindberg fra Håven og Erik Mattson fra Björkberg for at skabe samarbejde over både kommune- og länsgrænserne. Finnmarkskommittéen udgiver blandt andet tidsskriftet Finnmarksbladet.

Gävleborgs län
Dalarna